Током Другог светског рата црква је претрпела знатну штету, али је и однето све из ње. Обнављана је више пута, а прва обнова обављена је 1960. године када је замењен под цркве, а након великог невремена 1976. године другом обновом санирана је читава црква: замењен је цреп, прозори и уведена струја. Највише је страдала током Одбрамбено-отаџбинског рата 1992—1995. године, када су је усташе запалиле и тада су страдали иконостас и иконе, запаљен је звоник и једно звоно је пало на земљу и оштетило се. Црква је убрзо обновљена, а звоно послато у Београд на поправку.